क’क्राझार 27 सेप्टेम्बर 2020: आइजो माहारिनि गेजेराव साहस आरो गोहो-गोरा बिदिन्थि होदों 25 बोसोर बैसोनि सासे आइजोआ। मुङा शिबांगी सिंह, शिबांगी सिंहआ गिबिसिन आइजोदि जाय आइजोआ बावैसो सान सिगां भारतआव लाबोनाय “राफेल” दावहा नांग्रा दिङानि पायलट जानो हादों। शिबांगी सिंहआ थांनाय 2013-2015 सिम वाराणासी हिन्दु इउनिभारसिटीआव NCC खालामदोंमोन आरो 2017 माइथायाव भारतनि अख्रां सान्थ्रियाव फ्लाइंग अफिसार महरै सायख’ जादोंमोन। “राफेल”नि सिगांबो भारतनि गोहो गोरा फाइटार जेट MiG-21 आव पायलटनि खामानि मावबोदोंमोन शिबांगी सिंहआ। शिबांगीनि बिमा सीमा सिंहआ मिथिहोनाय बादिब्ला- “गोजौ फरायसालियाव फरायनाय समाव बिफाया फिसाजो शिबांगीखौ गोदान दिल्लियाव एयारफोर्सनि मिउजियामाव दिन्थिनो लादोंमोन। बेवहायनो अख्रां सान्थ्रिनि ड्रेसखौ नुना शिबांगीआ मोननो लुबैदोंमोन। बेनिफ्रायनो शिबांगीआ अख्रां सान्थ्रियाव खामानि मावनो थांखि लाना सिगांबोदोंमोन।” शिबांगी सिंहनि जाफुंसारनाया आइजो माहारि आरो हादोरनि थाखाय गोग्गाथाव।